అల్లోల ఇంద్రకరణ్ రెడ్డి

**అల్లోల ఇంద్రకరణ్ రెడ్డి** తెలంగాణ రాష్ట్రంకు చెందిన రాజకీయ నాయకుడు, మంత్రి. తెలంగాణ రాష్ట్ర సమితి తరపున నిర్మల్ శాసనసభ నియోజకవర్గం నుండి ప్రాతినిధ్యం వహిస్తున్నాడు. 2019 నుండి తెలంగాణ దేవాదాయ, న్యాయ, అటవీ శాఖల మంత్రిగా ఉన్నాడు. 2014 జనరల్ ఎన్నికల్లో బి.ఎస్.పి. అభ్యర్థిగా నిర్మల్ ఎమ్మెల్యేగా ఎన్నికయ్యాడు. తర్వాత టీఆర్ఎస్ పార్టీలో చేరాడు. ఉమ్మడి ఆంధ్రప్రదేశ్‌లోని ఆదిలాబాదు లోక్‌సభ నియోజకవర్గం నుండి 10వ, 14వ లోక్‌సభ సభ్యుడిగా కూడా పనిచేశాడు.

## జననం - చదువు
ఇంద్రకరణ్ నిర్మల్ జిల్లా, నిర్మల్ మండలం ఎల్లపల్లిలో 1949 ఫిబ్రవరి 16న జన్మించాడు. ఈయన తండ్రి నారాయణరెడ్డి. ఇంద్రకరణ్ నిజామాబాదులోని గిరిజ ప్రభుత్వ కళాశాలలో బి.కాం, ఉస్మానియా విశ్వవిద్యాలయంలో ఎల్.ఎల్.బి చదివాడు.

## వివాహం
1975 మే 4న విజయలక్ష్మితో వివాహం జరిగింది. వారికి ఇద్దరు కుమారులు.

## వృత్తి
ఉపాధ్యాయుడు, వ్యవసాయదారుడు.

## రాజకీయరంగం
1980ల ప్రారంభం నుండి క్రియాశీల రాజకీయాలలో ఉన్న ఇంద్రకరణ్, జిల్లా పరిషత్ ఛైర్మన్ కూడా పనిచేశాడు. 1999 నుండి 2009 వరకు కాంగ్రెస్ పార్టీ తరపున నిర్మల్ శాసనసభ నియోజకవర్గం సభ్యుడిగా ఎన్నికయ్యాడు. 2008లో ఉపఎన్నికల తర్వాత 14వ లోక్‌సభకు ఎన్నికయ్యాడు. 10వ లోక్‌సభలో తెలుగుదేశం పార్టీ సభ్యుడిగా ఉన్నాడు. 2018లో నిర్మల్ శాసనసభ నియోజకవర్గం నుండి పోటీ చేసి ఎమ్మెల్యేగా ఎన్నికయ్యాడు.

ఆయన 2023లో జరిగిన శాసనసభ ఎన్నికల్లో నిర్మల్ నుండి బీఆర్‌ఎస్‌ ఎమ్మెల్యే అభ్యర్థిగా పోటీ చేసి 18738 ఓట్ల తేడాతో ఓడిపోయాడు. అల్లోల ఇంద్రకరణ్ రెడ్డి 2024 లోక్‌సభ ఎన్నికలకు ముందు బీఆర్ఎస్ పార్టీకి రాజీనామా చేసి మే 01న కాంగ్రెస్ పార్టీ తెలంగాణ రాష్ట్ర వ్యవహారాల ఇంచార్జి దీపాదాస్ మున్షీ సమక్షంలో కాంగ్రెస్ పార్టీలో చేరాడు.

## పదవులు
భారత జాతీయ కాంగ్రెస్ తరపున ఆదిలాబాదు లోక్‌సభ నియోజకవర్గం ఎమ్.పి.గా 10వ లోక్ సభ (1991-96),
2008లో 14వ లోక్ సభ ఉపఎన్నికలలో ఎన్నికయ్యాడు.

* 1985 ఆదిలాబాద్ జిల్లా గ్రంథాలయ సంస్థ చైర్మన్
* 1987 మే 2- 1991 జూలై 1 ఆదిలాబాద్ జిల్లా ప్రజా పరిషత్ ఛైర్మన్ 
* తెలంగాణ రాష్ట్రం వచ్చిన తరువాత 2014లో కెసీఆర్ తొలి మంత్రివర్గంలో దేవాదాయ, గృహ నిర్మాణ, న్యాయశాఖల బాధ్యతలు నిర్వర్తించాడు. 2019లో కెసీఆర్ రెండవ మంత్రివర్గంలో దేవాదాయ, గృహ నిర్మాణ, న్యాయశాఖల, అటవీశాఖ మంత్రిగా ఉన్నాడు.
*

## సందర్శన

* హాంకాంగ్, మలేసియా, సింగపూర్, శ్రీలంక, థాయిలాండ్, ఫిలిప్పీన్స్ దేశాలు సందర్శించాడు.
* సాంస్కృతిక కార్యక్రమాలలో పాల్గొన్నాడు.

## చిత్రమాలిక

దస్త్రం:Allola Indrakaran Reddy with Bonam at Hyderabad Mahankali Bonalu (29.07.2018) 01.jpg|మహంకాళి బోనాల సందర్భంగా బోనాన్ని తీసుకెలుతున్న అల్లోల ఇంద్రకరణ్ రెడ్డి
దస్త్రం:Bandaru Dattatreya and Allola Indrakaran Reddy at Ugadi Celebrations in Ravindra Bharathi (08.04.2016) 02.jpg|శ్రీ దుర్ముఖి నామ ఉగాది పండగ  వేడుకలలో పాల్గొన్న  అల్లోల ఇంద్రకరణ్ రెడ్డి
దస్త్రం:Allola Indrakaran Reddy and Mamidi Harikrishna at Ugadi Celebrations in Ravindra Bharathi (08.04.2016).jpg|శ్రీ దుర్ముఖి నామ ఉగాది పండగ సందర్భంగా 2016 ఏప్రిల్ 8న హైదరాబాదులోని రవీంద్రభారతిలో తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో నిర్వహించబడిన ఉగాది వేడుకలలో పాల్గొన్న అల్లోల ఇంద్రకరణ్ రెడ్డి, మామిడి హరికృష్ణ
దస్త్రం:Allola Indrakaran Reddy felicitation to Phani Shashank Sharma at Ugadi Celebrations in Ravindra Bharathi (08.04.2016).jpg|శ్రీ దుర్ముఖి నామ ఉగాది పండగ సందర్భంగా 2016 ఏప్రిల్ 8న హైదరాబాదులోని రవీంద్రభారతిలో తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో నిర్వహించబడిన ఉగాది వేడుకలలో అల్లోల ఇంద్రకరణ్ రెడ్డి నుండి ఫణి శశాంక్ శర్మకు సత్కారం (చిత్రంలో ముఖ్యమంత్రి కల్వకుంట్ల చంద్రశేఖర్ రావు, బండారు దత్తాత్రేయ తదితరులను చూడవచ్చు)
దస్త్రం:Bandaru Dattatreya and Allola Indrakaran Reddy at Ugadi Celebrations in Ravindra Bharathi (08.04.2016) 01.jpg|శ్రీ దుర్ముఖి నామ ఉగాది పండగ సందర్భంగా 2016 ఏప్రిల్ 8న హైదరాబాదులోని రవీంద్రభారతిలో తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో నిర్వహించబడిన ఉగాది వేడుకలలో పాల్గొన్న బండారు దత్తాత్రేయ, అల్లోల ఇంద్రకరణ్ రెడ్డి తదితరులు
దస్త్రం:KCR Inaugurates Tholipoddu Poetry Book at Ugadi Celebrations in Ravindra Bharathi (08.04.2016) 01.jpg|శ్రీ దుర్ముఖి నామ ఉగాది పండగ సందర్భంగా 2016 ఏప్రిల్ 8న హైదరాబాదులోని రవీంద్రభారతిలో తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో నిర్వహించబడిన ఉగాది వేడుకలలో తొలిపొద్దు కవిత్వ పుస్తకాన్ని ఆవిష్కరిస్తున్న ముఖ్యమంత్రి కల్వకుంట్ల చంద్రశేఖర్ రావు, బండారు దత్తాత్రేయ, అల్లోల ఇంద్రకరణ్ రెడ్డి తదితరులు


## మూలాలు


వర్గం:10వ లోక్‌సభ సభ్యులు
వర్గం:1949 జననాలు
వర్గం:14వ లోక్‌సభ సభ్యులు
వర్గం:నిర్మల్ జిల్లా రాజకీయ నాయకులు
వర్గం:నిర్మల్ జిల్లా నుండి ఎన్నికైన శాసన సభ్యులు
వర్గం:ఆదిలాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:ఆదిలాబాదు జిల్లాకు చెందిన రాష్ట్ర మంత్రులు
వర్గం:ఆదిలాబాదు జిల్లా పరిషత్ చైర్మన్‌లు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:నిర్మల్ జిల్లా నుండి ఎన్నికైన ఆంధ్రప్రదేశ్ శాసన సభ్యులు